En 73-årig er brændt inde og fundet død i sit hus i Hjørring. Det oplyser Nordjyllands Politi i en pressemeddelelse søndag. Klokken 07.20 søndag morgen fik politiet en anmeldelse om en brand i huset, og da de ankom til stedet, fandt de den 73-årige liggende livløs i huset. Han blev efterfølgende forsøgt genoplivet, men stod ikke til at rede. De pårørende er underrettet. Klokken 09.51 er branden igen slukket. Brandårsagen kendes endnu ikke, og i løbet af mandagen bliver huset undersøgt nærmere af politiets teknikere.

Referat:
En 73-årig er fundet død i sit hus i Hjørring efter en ildebrand søndag morgen.